ཁ་སང་དེ་རིང་གི་སྐྱ་བོའི་སློབ་གསོ་ལ་མཚོན་ན།བོད་སྐད་ནི་སྦྲགས་སྐད་དུ་གནས་འགྱུར་ཞིང་།བོད་རྩོམ་ནི་རྒྱ་རྩོམ་ལས་བྲིས་ཏེ་ཚུར་བསྒྱུར་དགོས་པའི་སྙིགས་མ་བདུན་བདོའིཚད་ལ་སླེབས་པའི་གཉན་འཕྲང་གི་དུས་སྐབས་འདིར།བྱིས་པ་མཐུན་མོང་གིས་མི་བ་བའི་རྩོམ་སྟངས་ཏེ།དགག་སྒྲུབ་རྩོམ་ཡིག་དང་།སྒྲུང་གཏམ།འཁྲབ་གཞུང་།རང་མོས་སྙན་ངག་ལ་ཤི་འཐམ་རོ་འཐམ་བྱས་ཏེ་བྱིས་པ་མང་པོ་ཞིག་གི་རྩོམ་གྱི་ཡི་ག་གཏན་དུ་འགགས་སུ་འཇུག་པ་ལས།རྩོམ་པ་པོ་ཁོང་ལྟར།འཛམ་གླིང་མཐུན་མོང་དུ་གྱུར་བའི་ཉིན་རེའི་ཐོ་ཡིག་དང་།ཇི་བཞིན་བརྗོད་པའི་རྩོམ།སྙན་ངག་ཤོ་ལོ་ཀ་རེ་ལ་བྱིས་པས་་གཅིན་སྐྱག་ཤོར་ཚུལ་གྱི་འཚོ་བ་ངོ་མ་ནས་སློབ་གྲྭའི་ནང་གི་ལོད་ཏ།ད་དུང་དགེ་རྒནམིག་གྲོག་མདང་།སློབ་གྲྭའི་ནང་དུ་གཏན་ནས་མི་ཡོང་དགེ་རྒན་འཇམ་དབྱངས་སོགས་ཀྱི་རྣམ་ཐར།དེ་བཞིན་ཕ་ཡར་དང་།སྔགས་པ།དགོན་པ།སྤྲང་པོ་སོགས་བོད་ཀྱི་བྱིས་པ་དག་གི་འཚོ་བ་དང་སྐྱ་འཐབ་ནས་ཡོད་པའི་གནད་དོན་གསོན་པོ་དག་འབྲི་རིན་མེད་ཅེས་ཅི་དགར་མ་བཞག་པར་ཁྱིམ་བདག་མ་མཁོ་འཁྱི་ཅན་ཞིག་གིས་ཁྱིམ་ཚང་སྐྱོང་བ་དང་འདྲ་བར་ཨོང་བ་དང་།རྟུ་ལུད།ནགས་ཆགགོར་སྐམ།ཐ་ན་གཅིན་དང་སྐྱག་པ་སོགས་ཀྱང་ཁྱིམ་གྱིརྒྱུ་ནོརདུ་བཟོ་ཐུབ་པའི་ཚད་དུ་ཐོན་འདུགའདིས་ནི་བོད་ཀྱི་བྱིས་པ་དག་ལ་མིང་དང་ཚིག་གིདཀའ་ངལསེལ་རོགས་བྱས་པ་ཙམ་ཡིན་པར།བརྗོད་བྱ་དོན་གྱི་གཏེར་སྒོ་འབྱེད་ཚུལ་གྱིམཁའ་འགྲོའི་བརྡ་ཡིགཅིག་གནང་བ་དང་གཉིས་སུ་མ་མཆིས་སོ།།